**ΑΝΑΚΟΙΝΩΣΗ**

Ο Δήμος Ελευσίνας ενημερώθηκε σήμερα το πρωί ότι μεγάλος αριθμός σχολείων της περιοχής μας -μεταξύ άλλων- έγιναν αποδέκτες πανομοιότυπου μηνύματος ηλεκτρονικού ταχυδρομείου με απειλητικό περιεχόμενο.

Σκοπός του μηνύματος, όπως προκύπτει και από σχετική ανακοίνωση της Ελληνικής Αστυνομίας, είναι η δημιουργία αναστάτωσης και ο κλονισμός του αισθήματος ασφάλειας των πολιτών.

Από την επικοινωνία που έγινε με τους Διευθυντές των Σχολείων του Δήμου μας, προέκυψε ότι ήδη είχαν λάβει σχετική, καθησυχαστική ενημέρωση από το Πανελλήνιο Σχολικό Δίκτυο, ότι το μήνυμα είναι παραπλανητικό και θα πρέπει να αγνοηθεί.

Ο Δήμος Ελευσίνας, με γνώμονα την ασφάλεια των μαθητών, και κατόπιν σχετικών ενημερώσεων και κατευθύνσεων των συναρμόδιων υπηρεσιών και οργάνων, ενημερώνει τους πολίτες ότι υπό τις παρούσες συνθήκες δεν συντρέχει λόγος ανησυχίας.